অভিরাম শিব মন্দির
অভিরাম শিব মন্দির ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের নিকুঞ্জপুর গ্রাম পঞ্চায়েতের অন্তর্গত এল্যাটি মৌজায় অবস্থিত একটি প্রাচীন শিব মন্দির। মল্লরাজ প্রথম রঘুনাথ সিংহ খ্রিস্টিয় সতেরো শতকে এই মন্দির প্রতিষ্ঠা করেন। মন্দিরের গর্ভগৃহে প্রাচীন শিবলিঙ্গ ও বাইরে খোলা আকাশের নীচে হাতি-ঘোড়া রূপে কাল ভৈরব বিরাজমান। লোকালয়ের বাইরে এই শিব মন্দিরের পরিবেশ খুবই শান্ত-মনোরম। মন্দিরের নিকট প্রাচীন আমবৃক্ষের নীচে হনুমানদাস নামক জনৈক সন্ন্যাসীর সমাধিস্থল অবস্থিত।